मनोज तिवारी ने सबसे पहले इस दौरान 'जिआ ओ बिहार के लाला' गाना गाया और फिर इसके बाद मनोज ने मनोज बाजपेयी के बारे में बात करते हुए कहा कि कई लोग उन्हें मनोज तिवारी की जगह मनोज बाजपेयी समझ लेते हैं. उन्होंने कहा, "अभी जब मेरा गाना बजता है 'जिआ ओ बिहार के लाला...' तो लोगों को मनोज बाजपेयी दिखने लगते हैं. कभी-कभी फ्लाइट पर लोग कहते हैं वह देखो मनोज बाजपेयी आ गया. इससे मुझे बड़ा टेंशन होता है. इसी दौरान जब कुछ लोग कह देते हैं कि अरे मनोज बाजपेयी एक गाना गा दो, तब मैं समझता हूं कि ओ किसी और वीडियो में किसी और का ऑडियो लगा हुआ है. इसी के साथ मनोज तिवारी ने अन्य कई बातों को भी शेयर किया. बता दें कि जल्द ही मनोज तिवारी 'यादव पान भंडार' फिल्म के साथ परदे पर लंबे समय बाद वापसी करेंगे.